Αντιμικροβιακή χημειοπροφύλαξη στη χειρουργική μαλακών ιστών στα ζώα συντροφιάς
Creators: name: Καλλίτσογλου, Αγάθη Χρήστου
Publisher: name: Aristotle University of Thessaloniki
Year: 2024
Subjects: Χημειοπροφυλακτικά αντιβιοτικά φάρμακα
Λοιμώξεις χειρουργικού πεδίου
Φυσιολογική μικροβιακή χλωρίδα
Φαρμακευτικά πρωτόκολλα
Chemoprophylactic antibiotic medicines
Surgical site infections
Physiological microbial flora
Pharmaceutical protocols

description: Οι λοιμώξεις χειρουργικού πεδίου (ΛΧΠ) εμφανίζονται μετεγχειρητικά στις επεμβάσεις των ζώων συντροφιάς, εφόσον δε ληφθεί περιεγχειρητική χημειοπροφύλαξη. Αποτελέσματα των παραπάνω λοιμώξεων είναι:-Η αύξηση της μετεγχειρητικής νοσηρότητας και θνητότητας των χειρουργημένων ζώων.-Η αύξηση του συνολικού κόστους για τη νοσηλεία των ασθενών ζώων, διότι αυξάνεται η πιθανότητα επαναεισαγωγής τους σε κτηνιατρική κλινική.-Η αύξηση της χρήσης αντιβιοτικών φαρμάκων για τη θεραπεία ζώων, εάν αναπτυχθεί ΛΧΠ. μετά από τη χειρουργική επέμβαση, με αποτέλεσμα την ανάπτυξη της φαρμακοαντοχής των παθογόνων βακτηρίων στα ήδη υπάρχοντα αντιβιοτικά φάρμακα. Η συχνότητα πρόκλησης ΛΧΠ. από παθογόνα βακτήρια που δείχνουν ανθεκτικότητα στα αντιβιοτικά, ολοένα και αυξάνεται τα τελευταία έτη. Αυτό συμβαίνει λόγω της διαδεδομένης χρήσης χημειοπροφυλακτικών και θεραπευτικών αντιβιοτικών φαρμάκων, αλλά και στο μεγάλο αριθμό ανοσοκατασταλμένων ασθενών που χειρουργούνται (Παπαϊωάννου, 2017). Η παρούσα εργασία σχετίζεται με την αντιμικροβιακή χημειοπροφύλαξη των ζώων συντροφιάς (σκύλου και γάτας) σε χειρουργικές επεμβάσεις που αφορούν τους μαλακούς ιστούς. Στα πλαίσια αυτής της εργασίας επιλέχθηκαν ανά σύστημα τα επικρατέστερα αντιμικροβιακά φάρμακα που χρησιμοποιούνται για χημειοπροφύλαξη σε χειρουργικές επεμβάσεις και καταγράφθηκαν τα αντίστοιχα πρωτόκολλα χορήγησής τους. Σύμφωνα με τη βιβλιογραφία που υπάρχει μέχρι στιγμής διαπιστώθηκε ότι είναι δυνατόν διαφορετικά πρωτόκολλα χορήγησης να αφορούν το ίδιο αντιμικροβιακό φάρμακο για χημειοπροφυλακτική χρήση, και για το λόγο αυτό αναφέρονται όλες οι σχετικές περιπτώσεις που εντοπίστηκαν. Το γεγονός αυτό αναδεικνύει το ζήτημα της απουσίας επίσημων οδηγιών με διεθνή ισχύ για τη χορήγηση χημειοπροφυλακτικών αντιβιοτικών φαρμάκων στις εγχειρήσεις μικρών ζώων συντροφιάς. Τα περισσότερα επιστημονικά κείμενα στη βιβλιογραφία που πραγματεύονται θέματα χειρουργικής κάνουν προτάσεις για τη χρήση χημειοπροφυλακτικών αντιβιοτικών φαρμάκων στηριζόμενα στην περιορισμένη κτηνιατρική βιβλιογραφία και στην ιατρική του ανθρώπου. Τέλος, για όσες περιπτώσεις χημειοπροφυλακτικών αντιβιοτικών φαρμάκων βρέθηκαν σχετικές πληροφορίες, πραγματοποιήθηκε ανάλυση ως προς:-τις πιθανές παρενέργειες που προκαλούν,-την αλληλεπίδρασή τους με άλλα αντιβιοτικά φάρμακα που ενδέχεται να λαμβάνει ταυτόχρονα ο ασθενής για άλλους λόγους,-την αλληλεπίδρασή τους με άλλα αντιβιοτικά φάρμακα που ενδέχεται να λαμβάνει ταυτόχρονα ο ασθενής για να ενισχυθεί η δράση τους.
description: Surgical site infections are a complication encountered postoperatively in small animal operations. A postoperative wound infection will cause further suffering to the patient, increase the likelihood of morbidity and mortality, and lead to prolonged use of antibiotics (treatment). Consequently, further burdens will be caused to the overall cost of the patient's treatment. For this reason, the correct use of antimicrobial substances with a prophylactic effect (chemoprophylaxis) before surgery is recommended to avoid surgical site infections. Hence, this study concerns the chemoprophylaxis of companion animals (for example, dogs and cats) during surgical operations on soft tissue systems. The natural microflora of each system has an important role in the possible infections that occur during the postoperative stage and defines the appropriate antibiotics per type of surgery. The most prevalent antimicrobial agents per system were selected, and the corresponding preoperative administration protocols for prophylactic action were recorded. According to literature available so far, there are no official guidelines concerning the use of perioperative antimicrobials in small animal surgery. Most surgical texts recommend protocols based on studies, supported both by veterinary and human medicine, which leads to a diversity of different protocols even for the same antimicrobial substance. In addition, further analysis was applied to depict all possible side effects of each substance, and its interaction with other substances, either in the cases where the range action and/or the efficacy is enhanced, or when there is an ongoing medication for another reason.